# Iolanda Braga

Iolanda Braga (Rio de Janeiro, 1941eko urriaren 11 – ibidem, 2021eko maiatzaren 12a) brasildar aktore eta dantzaria izan zen. 1965ean TV Tupiko A Cor da Sua Pele telenobelan antzeztu zuen, Brasilgo telebistaren historian lehen protagonista beltza bihurtuz, eta urte berean Belinda markaren publizitatean agertu zen.

## Bizitza

1958an, 16 urte zituela, gurasoengandik emantzipatu zen dantzari izateko eta Um Milhão de Dólares de Baby ikuskizunean debutatu zuen. 1963an telebistan ere agertu zen dantzari gisa, TV Excelsior kateko Colê É O Show eta A Cidade Se Diverte saioetan. 1965ean TV Tupik kontratatu zuen O Direito de Nascer telenobelaren azken ataletan Mariana antzezteko. Ondoren, A Cor da Sua Pele telenobelako protagonista izateko hautatu zuten. Telenobela horretan izandako arrakastaren ondorioz, Belinda markaren publizitatean agertu zen eta Brasilgo kosmetika kanpaina batean parte hartu zuen lehen emakume beltza bihurtu zen. 1967an Antoine d'Ormessonek zuzendutako Arrastão filmean antzeztu zuen.
1966an, telebistan lortutako arrakasta gorabehera, Brasil utzi eta Portugalera joatea erabaki zuen dantzari izateko. Gainera, Riso e Ritmo komediako aktore taldean sartu zen, eta bertan egon zen 1969ra arte. 1968an Brasilera itzuli zen aldi baterako, Abelardo Figueiredok koreografiatutako Holiday ikuskizuneko protagonista izateko. 1970ean, Portugalen, Brasiliana dantza taldean sartu zen, eta bertan jardun zuen 8 urtez Europan zehar bidaiatuz. 1978an bakarrik itzuli zen Brasilera, TV Tupiko O Direito de Nascer telenobelan Conchita antzezteko, eta hori telebistan egin zuen azken lana izan zen. Hala ere, antzerkiko ibilbidea jarraitu zuen. 1989an erretiroa hartu zuen eta unibertsitatean sartu zen ostalaritza ikasteko. 2021eko maiatzaren 12an hil zen Rio de Janeiron, 79 urte zituela.

## Lanak
### Antzerkia

| Urtea | Izenburua |
| 1958 | Um Milhão de Dólares de Baby |
| 1959 | I Love You Rio |
| 1962 | Zelão Boca Rica |
| 1962 | Elas Atacam Pelo Telefone |
| 1963 | Chica da Silva |
| 1964 | O Teu Cabelo não Nega |
| 1965 | Rio 1.800 |
| 1965 | Capital Federal |
| 1966-1967 | Minha Querida Mulatinha |
| 1968 | Holiday in Brazil |
| 1970-1978 | Brasiliana |
| 1980-1985 | Palladium |
| 1982 | Iolanda Braga e as Mulatas |
| 1983 | Rosemary & Iolanda |
| 1987 | Sampa Samba |
| 1989 | Meu Refrão Olé Olá |

### Telebista

| Urtea | Izenburua | Pertsonaia | Oharrak |
| 1963-1964 | Colê É o Show | Dantzaria | |
| 1963-1964 | A Cidade Se Diverte | Dantzaria | |
| 1965 | O Direito de Nascer | Mariana Limonta | |
| 1965 | A Cor da Sua Pele | Clotilde Almeida | |
| 1966-1969 | Riso e Ritmo | Hainbat pertsonaia | |
| 1968 | Beto Rockfeller | Carolina | Atal batean: "4 de novembro" |
| 1978 | O Direito de Nascer | Conchita | |

### Zinema

| Urtea | Izenburua | Pertsonaia |
| 1967 | Arrastão | Mana |
| 1969 | 2000 Anos de Confusão | Sueli |
| 1970 | Audácia | Soraia |
| 1972 | O Jogo da Vida e da Morte | Ofélia |

## Erreferentziak

* ↑ (Portugesez) Xavier, Nilson. «Há 15 anos, Globo lançou 1ª protagonista negra em novela e quase nada mudou» UOL 2019-01-26 (Noiz kontsultatua: 2024-11-15).
* 1 2 (Portugesez) «A Cor da Sua Pele» Teledramaturgia (Noiz kontsultatua: 2024-11-15).
* 1 2 3 (Portugesez) Baliego, Gabriella. «Iolanda Braga, a primeira protagonista negra da TV» Caixa de Sucessos 2017-12-08 (Noiz kontsultatua: 2024-11-15).
* ↑ (Ingelesez) «Arrastão» IMDb (Noiz kontsultatua: 2024-11-15).
* ↑ (Portugesez) Nunes, Diego. «Morre a atriz Iolanda Braga, a primeira protagonista negra de uma novela brasileira» Memórias Cinematográficas 2021-05-17 (Noiz kontsultatua: 2024-11-15).

## Kanpo estekak

* Datuak: Q66325786